Wilhelmina Cygnaeus

Sofia Wilhelmina (Mina) Cygnaeus, o.s. Backlund (14. helmikuuta 1851 Jönköping – 19. maaliskuuta 1936 Helsinki) oli ruotsalais-suomalainen näyttelijä. 

Cygnaeuksen vanhemmat olivat kauppias Carl Gustaf Backlund ja Anna Helena Jonsson. Hän oli vuodesta 1889 naimisissa Åbo Tidningin päätoimittaja Gustaf Alexander Cygnaeuksen (k. 1907) kanssa. Mina Cygnaeus näytteli Carl Johan Fröbergin oppilaskiertueessa 1870–1876 ja oli Tukholman ja Göteborgin teattereiden näyttelijä 1876–1885. Hänen roolejaan olivat muun muassa Nukkekodin Nora. Mina Cygnaeus kävi ensimmäisen kerran Suomessa 1886 erään kiertueen mukana ja hän asettui myöhemmin pysyvästi asumaan Suomeen. Näyttelijäuran jälkeen hän oli Turun ruotsalaisen teatterin johtokunnan jäsen 1900–1909 ja toimi näyttelijä-ohjaajana ja kiertueiden järjestäjänä. Vuosina 1909–1928 hän oli Helsingin Ruotsalaisen Teatterin oppilaskoulun opettaja.

Lähteet

Aiheesta muualla
 Svenskt porträttgalleri
 Svenska inhemska Teatern, Uppslagsverket.fi

Suomalaiset näyttelijät
Vuonna 1851 syntyneet
Vuonna 1936 kuolleet